Den 29-årige rumæner, Adriana Puscuta, blev mandag idømt 12 års fængsel samt udvisning for bestandig. Hun anker nu dommen. Ved retten i Aalborg var hun i dag tiltalt for at have dræbt en 57-årig landsmand tilbage i marts sidste år. Adriana Puscuta er dømt for at have stukket den 57-årige ihjel med 22 knivstik i arm, lår og brystkassen. Kvinden forklarede i retten, at knivstikkene var sket i nødværge, men retten fandt altså, at dette ikke var tilfældet. Det hele skete under et drikkelag, hvor kvinde og hendes samlever kom op at skændes med den dræbte. Kvinden har forklarede, at hun var blevet overfaldet, hvorefter hun stak af. Derefter tog hun tilbage til huset for at hente sine cigaretter. Her medbragte hun en kniv i tilfælde af, at hun skulle blive overfaldet igen. Det blev hun, og så stak hun den nu dræbte. Hendes 31-årige samlever blev i samme forbindelse idømt fire måneders fængsel, samt seks års udvisning af landet for vold af særlig grov karakter. Han valgte at modtage dommen. De to skal udover dommen også betale sagsomkostningerne.
En rumænsk kvinder er dømt skyldig i drab.